সাধু (ভারতীয় ধর্ম)
সাধু (সংস্কৃত: साधु) হলেন ধর্মীয় তপস্বী, ভিক্ষাজীবী (ভিক্ষু সন্ন্যাসী) অথবা হিন্দুধর্ম বৌদ্ধধর্ম ও জৈনধর্মের সাংসারিক জীবন পরিত্যাগ করা পবিত্র ব্যক্তি। কখনও কখনও তাঁদেরকে যোগী, সন্ন্যাসী বা বৈরাগীও বলা হয়ে থাকে। এটি আক্ষরিক অর্থে "সাধনা অনুশীলনকারী" বা "আধ্যাত্মিক শৃঙ্খলার পথ অনুসরণকারী"। যদিও সাধুদের অধিকাংশই যোগী, তবুও সকল যোগী সাধু নয়। ধ্যান ও ব্রহ্মের চিন্তণের মাধ্যমে, সাধু মোক্ষ অর্জনের জন্য নিবেদিত হয়। সাধুরা প্রায়ই সাধারণ পোশাক পরিধান করেন, যেমন হিন্দুধর্মে গেরুয়া রঙের কাপড়, জৈনধর্মে কোনও সাদা কিংবা কিছুই না, তাঁদের সন্ন্যাসকে প্রকাশ করতে। হিন্দুধর্ম ও জৈনধর্মে মহিলা ভিক্ষুকে প্রায়শই সাধ্বী বলা হয়, অথবা কিছু গ্রন্থে আর্যিকা হিসাবে বলা হয়।